Kerran kuussa Kallion kirjastossa keskustellaan kirjallisuudesta feministisen linssin läpi. Lue lisää...
Feministinen lukupiiri toukokuu: Nainen minussa (Britney Spears)
Tule keskustelemaan kirjallisuudesta feministisen linssin läpi. Feministinen lukupiiri kokoontuu kerran kuussa torstaisin Kallion kirjaston ryhmätyötila Otsossa klo 18-19.30. Toukokuun tapaamisen kirja on: to 16.5.24 Nainen minussa (Britney Spears) Ilmoittaudu toukokuun lukupiiriin tämän sivun alalaidassa kohdassa "ilmoittaudu tapahtumaan." Mikäli et pääsekään paikan päälle, voit perua ilmoittautumisesi vahvistussähköpostin ohjeiden mukaan. Jos haluat, voit myös liittyä feministisen lukupiirin postituslistalle klikkaamalla linkkiä: https://bit.ly/feministinen. Postituslistan kautta saat ensimmäisenä tiedon seuraavan kauden lukupiirin kirjoista ja ilmottautumisajankohdista, ja muistutuksen seuraavasta tapaamiskerrasta. Muistathan ilmoittautua kevään jokaiselle kerralle erikseen! Lukupiirin kirjoja on varattu osallistujille noudettavaksi Kallion kirjaston asiakaspalvelupisteestä noin kuukausi ennen seuraavan lukupiirin ajankohtaa. *** Kuvaus toukokuun teoksesta Nainen minussa: ”Britney Spears kertoo elämäntarinansa omilla ehdoillaan - avoimesti, vilpittömästi ja rohkeasti. Nainen minussa on kertomus kuuluisuudesta, äitiydestä ja vimmaisesta pyristelystä vapauteen. Se kertoo maailmanmaineeseen nousseesta teinitähdestä, josta kasvoi yksi kaikkien aikojen menestyneimpiä artisteja. Spears kertoo musiikin parantavasta voimasta ja matkastaan miellyttämishaluisesta tytöstä itsenäiseksi naiseksi. Hän kertoo myös elämästään salamavalojen räiskeessä, 13 vuotta kestäneestä holhouksesta, rakkauksistaan, eroistaan ja kahdesta elämänsä valosta, pojistaan. Mutta ennen kaikkea Spears kertoo viimeinkin itse elämästään, jota muut ovat hallinneet aivan liian kauan.” (johnnykniga.fi) *** Esteettömyystiedot Ulko-ovi Kallion kirjaston esteetön sisäänkäynti sijaitsee Porthaninkadun puolella. Ovelle johtaa kivinen luiska, jonka molemmin puolin on kaiteet. Luiska on kapeimmillaan 99 cm leveä. Ulko-ovi aukeaa automaattisesti lähestyttäessä. Oviaukon leveys on 87 cm. Oven kynnyksen korkeus on 1 cm. Ryhmätila Otso Ryhmätila Otso sijaitsee kirjaston 1. kerroksessa pääovien lähistöllä. Ryhmätilan oviaukon leveys on n. 82 cm. Oven kynnyksen korkeus on n. 1,5 cm. Wc-tilat Kirjaston 1. kerroksen Kupolisalissa on kaksi asiakas-wc:tä. Wc-tilojen oviaukot ovat 82 cm leveät. Kirjaston 3. kerroksessa on kaksi lasten ja lapsiperheiden käytössä olevaa wc:tä, joista toisessa on lastenhoitopöytä ja tilaa lastenrattaille. Hissi (ei tarvita lukupiirin kokoontumiseen tultaessa) Hissin oviaukon leveys on 88 cm. Hissikorin leveys on 102 cm ja syvyys 138 cm. Hissin ovi avataan kahvasta vetämällä. *** Lisätietoja: anniina.laiho@hel.fi Kallion kirjasto Viides linja 11 00530 Helsinki 09 310 850 53 facebook.com/kirjastokallio